
NARVA PAJU KOOLI PALGAKORRALDUSE PÕHIMÕTTED

1. TÖÖTASU KORRALDUS
1.1 Kooli palgakorralduse põhimõtted on direktori kehtestatud koolitöötajate töötasu maksmise juhend (edaspidi juhend).
1.2 Juhendi koostamise korraldab kooli direktor. Juhend on kooskõlas kooli pidaja kehtestatud palgakorraldust puudutavate dokumentidega.
1.3 Juhendi koostamisel ja muutmisel konsulteerib kooli direktor töötajatega, et võimaldada töötajatel avaldada arvamust ja saada direktorilt põhjendatud vastuseid.
1.4 Töötaja töötasu kokkuleppimisel ja maksmisel lähtutakse töölepingu seadusest, Vabariigi Valitsuse poolt õpetajatele kehtestatud töötasu alammääradest, kollektiivlepingust, kooli pidaja ja kooli direktori kehtestatud nõuetest, käesolevast juhendist ning muudest asjakohastest õigusaktidest.
1.5 Töötaja isiklikud töötasutingimused lepitakse kokku juhendiga kooskõlas olevas direktori ning töötaja vahel sõlmitavas töölepingus. Direktor selgitab töötajale tema töötasu kujunemist.
1.6 Töötajate töötasu kokkuleppimisel arvestatakse koolile tööjõukuludeks eraldatud vahendite suurust. 
1.7 Direktor vastutab kooli tööjõukuludeks eraldatud vahendite otstarbeka kasutamise eest.
2. TÖÖTAJA TÖÖÜLESANDED JA TÖÖAEG
2.1 Töötaja tööülesannetes lepivad direktor ja töötaja kokku töölepingus ja selle lisaks olevas ametijuhendis. Tööülesannete kirjeldus peab olema piisavalt selge ja arusaadav, et töötaja teaks, milliste ülesannete täitmist temalt oodatakse. Kokkulepitavad tööülesanded (sh õpetaja kontakttunnid) peavad mahtuma kokkulepitud tööaega.
2.2 Töötaja tööaeg lepitakse kokku täis- või osalise tööajana.
2.3 Õpetaja tööaeg jaguneb õppe- ja kasvatustöö (vahetud kontakttunnid klassis) ja teiste töölepingust, ametijuhendist ja töökorralduse reeglitest tulenevate või tööandja antud ülesannete vahel.
2.4 Õpetaja töötasustamisel lähtutakse õpetaja ametist kui tervikust, st et õpetaja isiklike töötasutingimuste kokkuleppimisel arvestatakse kõiki õpetaja tööülesandeid, nende keerukust ja ajakulu.
2.5 Õpetaja kontakttundide arv kehtestatakse tunniplaanis ja asendustundide plaanis.
2.6 Direktor peab tagama töötajale töölepingus kokkulepitud töötingimused. Töötingimusi (sh töötasu, tööülesandeid, tööaega) võib muuta ainult töötaja ja direktori kokkuleppel töölepingus. 
2.7 Direktor tagab, et õpetajatega on mõistlik aeg enne õppeaasta algust kokku lepitud konkreetsed tööülesanded. Vajadusel algatab direktor läbirääkimised õpetajaga töötingimuste ning vajadusel ka tööaja täpsustamiseks.
2.8 Töötaja planeerib ja korraldab oma tööaega, hinnates koos vahetu juhiga tööaja mõistlikku kasutamist. Tööaja kasutamise pidev analüüs võimaldab muuta töökorraldust otstarbekamaks, nt leides võimalusi koostööks ja tööjaotuseks töötajate vahel.
3. TÖÖTASU MAKSMINE
3.1 Töötasu arvestusperiood on kalendrikuu. Töötasu arvestatakse ajavahemiku eest, mil töötaja täitis talle pandud ülesandeid. Kui töötajale on kehtestatud täistööajast lühem tööaeg, arvestatakse töötasu proportsionaalselt tööl oldud aja eest.
3.2 Töötasu makstakse üks kord kalendrikuus hiljemalt lepingus määratud kuupäeval töötaja poolt osutatud pangakontole. Kui töölepingus määratud kuupäev langeb puhkepäevale, tehakse ülekanne sellele eelneval tööpäeval. Pangakonto muutmisest tuleb töötajal kirjalikku taasesitamist võimaldavas vormis teatada tööandjale.
3.3 Tööandja väljastab töötajale tema soovi korral teatise arvestatud töötasu, puhkusetasu ja neist tehtud kinnipidamiste, samuti tema eest arvestatud sotsiaalmaksu ja töötuskindlustusmaksu kohta. Töötajal on õigus saada selgitusi vahetult tööandjalt. 
4. TÖÖTAJA TÖÖTASU
4.1 Õpetajate töötasustamisel arvestatakse pedagoogidele atesteerimisel omistatud ametijärku, võidakse arvestada kutsestandardit.
4.2 Töötasu on töötaja töölepingus kokkulepitud palgamäär, mis hõlmab kõigi töölepingus ja ametijuhendis kokkulepitud ülesannete täitmist ja ajakulu.
4.3 Töötaja töötasu lepitakse töötaja ja kooli direktori vahel kokku töölepingus. Töötajatega töötasu kokkuleppimisel arvestab kooli direktor töötaja kõiki kokku lepitud tööülesandeid, töökoormust, pädevusi, töötulemusi ja kogemusi, kvalifikatsiooni, muid asjakohaseid asjaolusid.
4.4 Direktor ja töötaja võivad alustada läbirääkimisi töötasutingimuste muutmiseks, kui kokkulepitud tööülesanded muutuvad varasemaga võrreldes keerukamaks või on muutunud töötaja töötulemused, kvalifikatsioon või muud olulised asjaolud.
4.5 Täistööajaga õpetajate töötasu ei või olla madalam Vabariigi Valitsuse poolt kehtestatud õpetajate töötasu alammääradest.
4.6 [bookmark: _GoBack]Töötasu võib suurendada kuni 20% lähtuvalt töö eripärast, keerukusest või tulemuslikkuse näitajatest.
5. MUUD TASUD 
5.1 Direktor võib määrata töötajale lisatasu täiendavate tööülesannete täitmise eest. Lisatasu täiendavate tööülesannete täitmise eest makstakse töötajale tööülesannete täitmise eest, milles ei ole kokku lepitud tema töölepingus ja ametijuhendis. 
5.1.1 Lisatasu võib olla ühekordne või tähtajaline. Lisatasu suurus sõltub tööülesannete keerukusest ja ajakulust ning kooli eelarvelistest võimalustest. Määratava lisatasu suurus ei tohi ületada töötaja põhitöötasu suurust, kui teiste õigusaktidega ei ole sätestatud teisiti.
5.1.2 Puuduva õpetaja ülesannete täitmise eest üldtööaja sees lisatasu ei maksta.
5.2 Direktor võib määrata töötajale tulemustasu. Tulemustasu määratakse silmapaistvate saavutuste eest. Tulemustasu võib olla ühekordne või tähtajaline. Tulemustasu suurus sõltub kooli eelarvest ning peab olema kooskõlas muudes õigusaktides sätestatuga.
5.3 Töötajale võib maksta jõulutoetust, toetust õpetajate päeva puhul, juubelitoetust, matusetoetust, lapse sünnitoetust, toetust õnnetuse, varguse puhul või muudel erakorralistel juhtudel, kui töötaja vajab materiaalset abi. Toetus makstakse välja töötaja kirjaliku avalduse alusel või direktori ettepanekul. Toetus ei tohi ületada töötaja põhitöötasu, kui muudes õigusaktides ei ole sätestatud teisiti. Toetuse väljamaksmisel arvestatakse iga juhtum eraldi.
5.4 Töötaja töötasu võib suurendada. Töötasu suurendamine peab olema põhjendatud. Töötasu suurendamine võib toimuda järgmistel juhtudel ja tingimustel:
5.4.1 Töötaja töötasu võib suurendada kuni 20% lähtuvalt töötaja kvalifikatsioonist, töö eripärast või muude näitajate alusel.
5.4.2 Mitte-eesti kasvatus- ja õppekeelega asutuses eesti keelt vähemalt C1-tasemel valdava (või hariduse eesti keeles omandanud) eesti keele õpetaja või eesti keeles õpetava õpetaja kuutasu määra võib suurendada olenevalt pedagoogi kvalifikatsioonist kuni 25%, kusjuures kuutöötasu määra suurendamise samm on 5%.
5.4.3 Erivajadustega lapsi kasvatava või õpetava õpetaja kuutöötasu määra võib suurendada 10% võrra.
5.5 . Preemia määramisel lähtutakse kooli eelarvelistest võimalustest. Preemia võib määrata:
5.5.1 väljapaistva arendustegevuse eest (osalemine töörühmades, komisjonides, projektides, ainesektsiooni juhtimises jne (kuni 10% põhitöötasust); 
5.5.2 kooli dokumentatsiooni koostamise eest (kuni 5% põhitöötasust);
5.5.3 saavutatud tulemuste eest põhikooli lõpueksamitel, tasemetöödel, olümpiaadidel ja teistel õpilasvõistlustel kooli, linna või riigi tasandil (kuni 20% põhitöötasust);
5.5.4 aktiivse tegevuse eest kooli ürituste korraldamisel (kuni 5% põhitöötasust);
5.5.5 erilise panuse eest kooli hoone, ruumide (territooriumi) heakorrastamisel (abipersonalile, kuni 10% põhitöötasust);
5.5.6 välispartneritega aktiivse tegevuse eest kooli maine loomisel (meedia, lapsevanemad, teised asutused jne (kuni 10% põhitöötasust);
5.5.7 klassi 100% koolikohustuse täitmise tagamise eest (kuni 20% põhitöötasust);
5.5.8 klassi õpilaste 100% õppeedukuse eest (kuni 20% põhitöötasust);
5.5.9 noor(t)e õpetaja(te) juhendamise eest (kuni 5% põhitöötasust).
5.6 Preemiat ei maksta tööülesannete ja -kohustuste rikkumise eest hoiatuse saanud töötajale ühe kalendriaasta jooksul pärast hoiatuse saamist.
5.7. Preemia maksmise ajavahemik 
	Preemia liik
	Taotluse esitaja
	Maksmise ajavahemik

	väljapaistva arendustegevuse eest
1. osalemine töörühmades, komisjonides, 
2. osalemine projektides, 
3. ainesektsiooni juhtimise eest.
Kuni 10% põhitöötasust
	Õppealajuhataja
	
1. Töörühamade, komisjonide töö lõpetamisel.
2. Projektide lõpetamisel
3. Üks kord poolaastas

	kooli dokumentatsiooni koostamise eest
Kuni 5% põhitöötasust
	Õppealajuhataja
	Dokumentide valmimisel

	saavutatud tulemuste eest põhikooli lõpueksamitel, tasemetöödel, olümpiaadidel ja teistel õpilasvõistlustel kooli, linna või riigi tasandil Kuni 20% põhitöötasust
	Õppealajuhataja
	Tulemuste saavutamisel

	aktiivse tegevuse eest kooli ürituste korraldamisel
Kuni 5% põhitöötasust
	Õppealajuhataja
	Pärast ürituste toimumist

	erilise panuse eest kooli hoone, ruumide (territooriumi) heakorrastamisel
Kuni 10% põhitöötasust
	Majandusalajuhataja
	detsember, august

	välispartneritega aktiivse tegevuse eest kooli maine loomisel (meedia, lapsevanemad, teised asutused jne
Kuni 10% põhitöötasust
	Õppealajuhataja
	detsember, august

	klassi 100% koolikohustuse täitmise tagamise eest
Kuni 20% põhitöötasust
	Õppealajuhataja
	Iga õppeveerandi lõpus

	klassi õpilaste 100% õppeedukuse eest
Kuni 20% põhitöötasust
	Õppealajuhataja
	Iga õppeveerandi lõpus

	noor(t)e õpetaja(te) juhendamise eest
Kuni 5% põhitöötasust
	Õppealajuhataja
	Iga õppeveerandi lõpus

